186/2024. (V.29.) határozat melléklete

**MEGÁLLAPODÁS**

amely létrejött egyrészről a **Fejér** **Vármegyei Önkormányzat**

székhelye: 8000 Székesfehérvár, Szent István tér 9.

Törzskönyvi azonosító száma: 726984

adószáma: 15726982-2-07

KSH statisztikai számjel: 15726982-8411-321-07

képviseli: Dr. Molnár Krisztián közgyűlés elnöke

(a továbbiakban: Vármegyei Önkormányzat),

másrészről **Mór Városi Önkormányzat**

székhelye: 8060 Mór, Szent István tér 6.

Törzskönyvi azonosító száma: 727222

adószáma: 15727220-2-07

KSH statisztikai számjel: 15727220-8411-321-07

képviseli: Fenyves Péter polgármester

(a továbbiakban: Mór Városi Önkormányzat)

valamint **Pusztavám Község Önkormányzat**

székhelye: 8066 Pusztavám, Kossuth Lajos utca 64-66.

Törzskönyvi azonosító száma: 362270

adószáma: 15362278-2-07

KSH statisztikai számjel: 15362278-8411-321-07

képviseli: Csordás Mihály polgármester

(a továbbiakban: Pusztavám Község Önkormányzat)

(a továbbiakban együttesen: Felek)

között az alulírott napon és helyen, az alábbi feltételekkel.

**A Tervek**

1. Az Aktív- és Ökoturisztikai Fejlesztési Központ Nonprofit Kft. és a Fejér Megyei Önkormányzat között AOFK\_T/86-1/2020. iktatószámon létrejött Támogatói okirat keretében a Megyei Önkormányzat 2021. augusztus 12. napján tervezési szerződést kötött a TERV-TÁR Tervező, Kivitelező és Szolgáltató Bt-vel a Kerékpáros létesítmények tervezése Mór-Pusztavám települések között terveinek elkészítése tárgyában.
2. A Vármegyei Önkormányzat kijelenti, hogy a tervezési szerződés alapján valamennyi olyan, a szerzői jogokkal és a szellemi alkotáshoz fűződő egyéb jogokkal védelemben részesíthető termékhez kötődő vagyoni értékű joggal rendelkezik, amely a Tervező tevékenységével összefüggésben, ahhoz közvetlenül vagy közvetetten kapcsolódva jött létre, kivétel nélkül, valamint kizárólagos jelleggel a Vármegyei Önkormányzatot illeti meg. A Vármegyei Önkormányzat jogosult ezen jogokat időbeli, földrajzi és tárgyi (cél szerinti) megkötés nélkül használni, felhasználni, hasznosítani, valamint harmadik személyek részére mindezek tekintetében felhatalmazást adni.
3. A Vármegyei Önkormányzat kijelenti, hogy a következő tervek (a továbbiakban: **Tervek**) felhasználási jogával rendelkezik.
   1. Tárgy: **Kerékpáros létesítmények tervezése Mór – Pusztavám települések között – ENGEDÉLYEZÉSI TERV**

Tervező: **TERV-TÁR Bt.**

Tervszám: **TT-2155-AC-E-2111**

Dátum: **2021. december**

* 1. Tárgy: **Kerékpáros létesítmények tervezése Mór – Pusztavám települések között – Közvilágítás létesítés – ENGEDÉLYEZÉSI TERV**

Tervező: **TERV-TÁR Bt.**

Tervszám: **TT-2155-G2-E-2111**

Dátum: **2021. december**

* 1. Tárgy: **Kerékpáros létesítmények tervezése Mór – Pusztavám települések között – Előzetes régészeti dokumentáció**

Készítette: **Magyar Nemzeti Múzeum**

Dátum: **2022. január**

* 1. Tárgy: **Kerékpáros létesítmények tervezése Mór – Pusztavám települések között – KIVITELI TERV**

Tervező: **TERV-TÁR Bt.**

Tervszám: **TT-2155-AC-E-2111**

Dátum: **2022. május**

* 1. Tárgy: **Kerékpáros létesítmények tervezése Mór – Pusztavám települések között – Pusztavám belterületén kerékpáros nyom kijelölése – Forgalomtechnika KIVITELI TERV**

Tervező: **TERV-TÁR Bt.**

Tervszám: **TT-2155-C-K-2205**

Dátum: **2022. május**

* 1. Tárgy: **Kerékpáros létesítmények tervezése Mór – Pusztavám települések között – Közvilágítás létesítés építési munkálatok alatti ideiglenes forgalomkorlátozási terve**

Tervező: **TERV-TÁR Bt.**

Tervszám: **TT-2155-G2-I.-K-2111**

Dátum: **2022. április**

* 1. Tárgy: **Kerékpáros létesítmények tervezése Mór – Pusztavám települések között – Közvilágítás létesítés – KIVITELI TERV**

Tervező: **TERV-TÁR Bt.**

Tervszám: **TT-2155-G2-K-2111**

Dátum: **2022. április**

* 1. Tárgy: **Kerékpáros létesítmények tervezése Mór – Pusztavám települések között – Vasúti bontási terv**

Tervező: **TERV-TÁR Bt.**

Tervszám: **TT-2155-AC-K-2111**

Dátum: **2022. május**

1. A Vármegyei Önkormányzat kijelenti, hogy a Tervek vonatkozásában az Innovációs és Technológiai Minisztérium Kerékpáros Koordinációs Főosztálya tervzsűri eljárást folytatott le, majd azok kapcsán 2021. december 20-án KRKF/126810-2/2021-ITM iktatószámon elfogadó nyilatkozatot állított ki.

**A felhasználási jog átruházása**

1. Felek megállapodnak abban, hogy a Vármegyei Önkormányzat ezen megállapodás aláírásával a Tervek feletti felhasználási jogait határozatlan időre, kizárólagos, korlátlan, térbeli és időbeli korlátozástól mentes módon (szerzői jogi teljes rendelkezési jog) Mór Városi Önkormányzatra és Pusztavám Község Önkormányzatra térítésmentesen átruházza (felhasználási engedély), Mór Városi Önkormányzat és Pusztavám Község Önkormányzat pedig elfogadja ezt.
2. A Vármegyei Önkormányzat megadja a Tervek tekintetében a szerzői jogról szóló 1999. évi LXXVI. törvény 46. §-a szerinti harmadik személyre átruházhatóság jogát, valamint a 47. § szerinti, a mű átdolgozásához és többszörözéséhez való felhasználási jogosultságot is Mór Városi Önkormányzat és Pusztavám Község Önkormányzat részére.
3. Felek rögzítik, hogy a Vármegyei Önkormányzatnak is megmaradnak a Tervezővel megkötött tervezési szerződés szerinti felhasználási jogai, azokról nem mond le. Jelen megállapodás létrejöttét követően a Tervek felhasználási jogait illetően azonos jogokkal és kötelezettségekkel rendelkezik a Vármegyei Önkormányzat, valamint Mór Városi Önkormányzat és Pusztavám Község Önkormányzat.
4. Fentiek alapján Mór Városi Önkormányzat és Pusztavám Község Önkormányzat külön díjfizetési kötelezettség nélkül jogosult a Tervek átdolgozására, átdolgoztatására, tovább terveztetésére, többszörözésére, azokat a tervezési munka tárgyát érintő további tervek elkészítése során felhasználhatja, melyhez a Vármegyei Önkormányzat jelen Megállapodás aláírásával kifejezetten hozzájárul. A Tervek fentiek szerinti módosítása esetén Mór Városi Önkormányzat és Pusztavám Község Önkormányzat azokat a Vármegyei Önkormányzat részére is köteles rendelkezésre bocsátani.
5. A Vármegyei Önkormányzat szavatol azért, hogy a Tervek tekintetében nem áll fenn harmadik személynek olyan kizárólagos szerzői felhasználási joga, amely Mór Városi Önkormányzat és Pusztavám Község Önkormányzat jelen megállapodás szerinti jogszerzését és a felhasználást korlátozná vagy akadályozná.
6. A Vármegyei Önkormányzat kijelenti, hogy a 3. pontban rögzített tervek vonatkozásában FE/UT/00009-13/2022 számon érvényes építési engedéllyel rendelkezik, mely a jogerőre emelkedéstől (2022. május 10.) számított 5 évig érvényes. Felek rögzítik, hogy a kivitelezés megkezdéséhez szükséges minden további dokumentum, engedély, hozzájárulás beszerzése, a közműnyilatkozatok megújítása Mór Városi Önkormányzat és Pusztavám Község Önkormányzat, illetve a tárgyi kerékpáros létesítmény beruházójának feladata.
7. Felek kijelentik, hogy kölcsönösen együttműködnek a kivitelezéshez szükséges pénzügyi fedezet lehetséges forrásainak feltárása, azok rendelkezésre állásának előmozdítása érdekében.

**Egyéb rendelkezések**

1. Felek a jelen Megállapodással kapcsolatban felmerült jogvitát elsősorban békés úton kísérelik meg megoldani.
2. Felek abban állapodnak meg, hogy jelen Megállapodás az utolsóként aláíró Fél aláírásának napjával lép hatályba.
3. Vármegyei Önkormányzat kijelenti, hogy jogi személyiséggel rendelkező helyi önkormányzat, a Tervek Települési önkormányzatoknak, mint harmadik személyeknek való átadását az 1. pontban nevesített Támogatói Okirat II. 7. d) pontja, illetve a Támogatói Okirat mellékletét képező Adatlap rögzíti. Települési önkormányzatok nyilatkoznak, hogy jogi személyiséggel rendelkező helyi önkormányzatok, a megállapodás aláírásáról Mór Városi Önkormányzat Képviselő-testülete …………/………… (…………) határozatával, Pusztavám Község Önkormányzat …………/………… (…………) határozatával döntött.
4. Felek gondoskodnak arról, hogy kijelölt kapcsolattartóikat - mint érintetteket - megfelelőképp tájékoztassák arról, hogy jelen megállapodásban megadott személyes adataikat a másik felek a megállapodásban meghatározott célból kezelik, összhangban a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendeletével (a továbbiakban: GDPR rendelet). Az adatkezelés az adatkezelő jogos érdekeinek érvényesítéséhez szükséges, jogalapja a GDPR rendelet 6. cikk (1 bekezdésének f) pontja.
5. Felek kölcsönösen rögzítik, hogy az Nvtv. 3. § 1. pontja alapján átlátható szervezetek.
6. Felek magukra nézve kötelezőnek fogadják el a közpénzekből nyújtott támogatások átláthatóságáról szóló 2007. évi CLXXXI. törvény betartását, az ezzel kapcsolatos ellenőrzésnek és adatszolgáltatásnak alávetik magukat.
7. Jelen Megállapodásban nem szabályozott kérdésekben a Polgári Törvénykönyvről szóló 2013. évi V. törvény, a szerzői jogról szóló 1999. évi LXXVI. törvény és a végrehajtására kiadott jogszabályok, a közúti közlekedésről szóló 1988. évi I. törvény, az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló 345/2012. (XII. 6.) Korm. rendelet és a vonatkozó hatályos jogszabályok irányadók.

A Felek képviselői a jelen megállapodást, elolvasás és értelmezés után, mint a Felek akaratával mindenben megegyezőt, jóváhagyólag írják alá.

Székesfehérvár, 2024. év hó napján

|  |  |  |  |
| --- | --- | --- | --- |
| **Fejér Vármegyei Önkormányzat**  képviseli: | | **Mór Városi Önkormányzat**  képviseli: | |
| **Dr. Molnár Krisztián** | | **Fenyves Péter**  **polgármester** | |
| **közgyűlés elnöke** | |
| **Pusztavám Község Önkormányzat**  képviseli: | |
| **Csordás Mihály**  **polgármester** | |
|